Ego Milo, comes Barri super Sequanam, notum facio me, laude et assensu uxoris mee Elissendis, et filii mei Gaucherii, dedisse in perpetuam eleemosinam domui de Moris plenarium usuarium in omnibus petrariis que modo sunt, vel de cetero reperta erunt, in tota terra mea et in omni dominio meo. Volo etiam et precipio prepositis et custodibus terre mee ut quadrigas et vecturas fratrum de Moris eundo et redeundo custodient et conducant. Quod si damnum alicui fecerint, volo et precipio ut non cogantur reddere amplius quam quod damnum fuerit estimatum. Actum anno Domini MºCCºXº.